

Мемлекеттік білім беру ұйымдарының мемлекеттік атаулы әлеуметтік көмек алуға құқығы бар отбасылардан, сондай-ақ мемлекеттік атаулы әлеуметтік көмек алмайтын, жан басына шаққандағы табысы ең төмен күнкөріс деңгейінің шамасынан төмен отбасылардан шыққан білім алушылары мен тәрбиеленушілеріне және жетім балаларға, ата-анасының қамқорлығынсыз қалып, отбасыларда тұратын балаларға, төтенше жағдайлардың салдарынан шұғыл жәрдемді талап ететін отбасылардан шыққан балаларға және мемлекеттік білім беру ұйымдарының алқалы басқару, және өзге де санаттағы білім алушылар мен тәрбиеленушілерге

Қазақстан Республикасы Үкіметінің 2008 жылғы 25 қаңтардағы N 64 қаулысы.

Ескерту. Тақырыбы жаңа редакцияда-ҚР Үкіметінің 2020.12.30 № 949 (2021.01.01 бастап қолданысқа енгізіледі) қаулысымен.

Білім туралы Қазақстан Республикасының 2007 жылғы 27 шілдедегі Заңын іске асыру мақсатында Қазақстан Республикасының Үкіметі ҚАУЛЫ ЕТЕДІ::

1. Қоса беріліп отырған мемлекеттік білім беру ұйымдарының мемлекеттік атаулы әлеуметтік көмек алуға құқығы бар отбасылардан, сондай-ақ мемлекеттік атаулы әлеуметтік көмек алмайтын, жан басына шаққандағы табысы ең төмен күнкөріс деңгейінің шамасынан төмен отбасылардан шыққан білім алушылары мен тәрбиеленушілеріне және жетім балаларға, ата-анасының қамқорлығынсыз қалып, отбасыларда тұратын балаларға, төтенше жағдайлардың салдарынан шұғыл жәрдемді талап ететін отбасылардан шыққан балаларға және мемлекеттік білім беру ұйымының алқалы басқару, және өзге де санаттағы білім алушылар мен тәрбиеленушілерге беріледі.

Ескерту. 1 - тармақ жаңа редакцияда-ҚР Үкіметінің 2020.12.30 № 949 (2021.01.01 бастап қолданысқа енгізіледі) қаулысымен.

2. Күші жойылды деп танылсын:

1) "Қазақстан Республикасындағы орта білім беру жүйесін одан әрі реформалау жөніндегі шаралар туралы" Қазақстан Республикасы Үкіметінің 1998 жылғы 28 тамыздағы N 812 қаулысының 1-тармағы, 3-тармағының 2) тармақшасы (Қазақстан Республикасының ПҮКЖ-ы, 1998 ж., N 29, 258-құжат);

2) "Қазақстан Республикасы Үкіметінің 1998 жылғы 28 тамыздағы N 812 қаулысына өзгерістер енгізу туралы"Қазақстан Республикасы Үкіметінің 2000 жылғы 10 шілдедегі N 1047 қаулысының 1-тармағының 3) тармақшасы.

 3. Осы қаулы қол қойылған күнінен бастап қолданысқа енгізіледі және ресми жариялануға тиіс.

|  |  |
| --- | --- |
| ҚР Премьер-Министрі  |  |
| Қазақстан Республикасының   |  |

|  |  |
| --- | --- |
|  | БекітілгенҮкіметінің қаулысыменҚазақстан Республикасының2008 жылғы 25 қаңтардағы № 64 |

**Мемлекеттік білім беру ұйымдарының мемлекеттік атаулы әлеуметтік көмек алуға құқығы бар отбасылардан, сондай-ақ мемлекеттік атаулы әлеуметтік көмек алмайтын, жан басына шаққандағы табысы ең төмен күнкөріс деңгейінің шамасынан төмен отбасылардан шыққан білім алушылары мен тәрбиеленушілеріне және жетім балаларға, ата-анасының қамқорлығынсыз қалып, отбасыларда тұратын балаларға, төтенше жағдайлардың салдарынан шұғыл жәрдемді талап ететін отбасылардан шыққан балаларға және мемлекеттік білім беру ұйымының алқалы басқару органы айқындайтын өзге де, және өзге де санаттағы білім алушылар мен тәрбиеленушілерге**

 **Ескерту. Ереже жаңа редакцияда-ҚР Үкіметінің 2020.12.30 № 949 (2021.01.01 бастап қолданысқа енгізіледі) қаулысымен.**

 **1 тарау. Жалпы ережелер**

 1. Осы Қағидалар "білім туралы" 2007 жылғы 27 шілдедегі Қазақстан Республикасы Заңының 4-бабының 21) тармақшасына сәйкес әзірленді және мемлекеттік білім беру ұйымдарының білім алушылары мен тәрбиеленушілерінің мынадай санаттарына қаржылық және материалдық көмек көрсетуге бөлінетін қаражатты қалыптастыру, жұмсау бағыттары және есепке алу тәртібін айқындайды:

 1) Мемлекеттік атаулы әлеуметтік көмек алуға құқығы бар отбасылардан шыққан балаларға;

 2) мемлекеттік атаулы әлеуметтік көмек алмайтын, жан басына шаққандағы табысы ең төмен күнкөріс деңгейінің шамасынан төмен отбасылардан шыққан балаларға;

 3) жетім балаларға және ата-анасының қамқорлығынсыз қалған, отбасыларда тұратын балаларға;

 4) төтенше жағдайлардың салдарынан шұғыл жәрдемді талап ететін отбасылардан шыққан балаларға;

5) білім беру ұйымының алқалы органы айқындайтын білім алушылар мен тәрбиеленушілердің өзге де санаттарына (бұдан әрі – білім алушылар мен тәрбиеленушілер) беріледі.

 Қамқоршылық кеңес білім беру ұйымының алқалы басқару органы болып табылады.

**2 тарау. Мемлекеттік білім беру ұйымдарының білім алушылары мен тәрбиеленушілеріне қаржылық және материалдық көмек көрсетуге бөлінетін қаражатты қалыптастыру, жұмсау бағыты және есепке алу тәртібі**

2. Білім алушылар мен тәрбиеленушілерге қаржылық және материалдық көмек көрсетуге бағытталатын қаражат көлемі **жалпы білім беретін мектептерді** ағымдағы күтіп-ұстауға және шаруашылық жүргізу құқығындағы мемлекеттік кәсіпорындарда орта білім беруге мемлекеттік білім беру тапсырысын орналастыруға бөлінетін бюджет қаражатының жиынтық көлемінің кемінде екі пайызы мөлшерінде мемлекеттік білім беру ұйымдары арасында осы Қағидалардың 1-тармағында көрсетілген санаттарға жатқызылған білім алушылар мен тәрбиеленушілердің контингентіне барабар бөлінеді, кепілдендірілген әлеуметтік пакетпен қамтамасыз ету қажеттілігін ескере отырып.

 3. Кепілдік берілген әлеуметтік пакет түріндегі материалдық көмек осы Қағидалардың 1-тармағының 1) тармақшасында көрсетілген білім алушылар мен тәрбиеленушілерге ұсынылады. Кепілдік берілген әлеуметтік пакет шеңберінде көрсетілетін материалдық көмектің түрлері мен көлемі заңнамада айқындалады.

 Осы Қағидалардың 1-тармағында көрсетілген білім алушылар мен тәрбиеленушілер үшін кепілдік берілген әлеуметтік пакеттен тыс (осы Қағидалардың 1-тармағының 1) тармақшасында көрсетілген білім алушылар мен тәрбиеленушілерді қоспағанда) материалдық көмек мыналарды қамтиды:

 1) киім, аяқ киім, мектеп-жазу керек-жарақтарын сатып алу;

 2) білім беру ұйымында болған кезеңде бір рет тамақтануды ұйымдастыру;

 3) қаржылық көмек көрсету;

 4) мәдени-бұқаралық және спорттық іс-шараларға қатысу.

 Қаржылық көмек көрсету осы Қағидалардың 1-тармағының 4) тармақшасында көрсетілген білім алушылар мен тәрбиеленушілер үшін жүзеге асырылады.

 Қаражатты жұмсаудың басым бағыты білім беру ұйымында болған кезеңде бір рет тамақтандыруды ұйымдастыру болып табылады.

 Киім, аяқ киім, мектеп-жазу керек-жарақтарын сатып алу 1 (бір) білім алушыға немесе тәрбиеленушіге есептегенде жергілікті бюджеттен бөлінген қаражат шегінде жүзеге асырылады.

Жергілікті өкілді органдар жеңілдікпен жол жүруді ұйымдастыру, сондай-ақ қала сыртындағы және мектеп жанындағы лагерьлерге жолдамалар беру үшін жергілікті бюджеттерден қосымша қаражат көздеуге құқылы.

 Қала сыртындағы және мектеп жанындағы демалыс лагерьлеріне жолдамалар сатып алу, сондай-ақ білім алушылардың мәдени-бұқаралық және спорттық іс-шараларға қатысуы осы Қағидалардың 1-тармағының 1) тармақшасында көрсетілген білім алушылар мен тәрбиеленушілерге де қолданылады.

 4. Білім алушылар мен тәрбиеленушілерге қаржылай және материалдық көмек көрсетуге қаражат ата-анасының немесе оларды алмастыратын адамдардың не кәмелетке толған білім алушының өтініші негізінде бөлінеді.

 Білім беру ұйымында өтініштерді қарау үшін бірінші басшының шешімімен жауапты тұлға бекітіледі.

 Жауапты тұлға осы Қағидаларға 1-қосымшаға сәйкес нысан бойынша қаржылық және материалдық көмек алуға өтініштерді тіркеу журналын жүргізеді.

 Ата – анасының немесе оларды алмастыратын адамдардың не кәмелеттік жасқа толған білім алушының (бұдан әрі-өтініш беруші) өтініші осы Қағидаларға 2-қосымшаға сәйкес нысан бойынша білім беру ұйымына оның бірінші басшысының атына беріледі.

 Өтініш қажетті құжаттармен бірге өтініш келіп түскен күннен бастап он бес жұмыс күні ішінде қаралады.

 Өтініш беруші құжаттарды салыстырып тексеру үшін көшірмелерде және түпнұсқаларда ұсынады, содан кейін осы Қағидалардың 1-тармағының 1) және 2) тармақшаларында көрсетілген тұлғалар санатын қоспағанда, түпнұсқалар өтініш берушіге қайтарылады.

 Өтініш берушінің осы Қағидалардың 1-тармағының 1) тармақшасында көрсетілген адамдар санатына жататындығы, сондай-ақ осы Қағидалардың 1-тармағының 2) тармақшасында көрсетілген адамдардың кірістері туралы мәліметтерді алу үшін білім беруді басқару органы немесе жауапты тұлға мемлекеттік органдардың тиісті ақпараттық жүйелеріне сұрау салу жібереді.

 Өтінішке растайтын құжаттар қоса беріледі:

 1) осы Қағидалардың 1-тармағының 3) тармақшасында көрсетілген адамдар санаты үшін отбасыларда тәрбиеленетін жетім балаларға және ата-анасының қамқорлығынсыз қалған балаларға қорғаншылықты (қамқоршылықты), патронаттық тәрбиелеуді бекіту туралы уәкілетті органның шешімі;

 2) аварияларды, зілзалаларды, апаттарды тергеп-тексеру қағидаларына сәйкес табиғи және техногендік сипаттағы төтенше жағдайлардың туындауына әкеп соққан авариялардың, зілзалалардың, апаттардың себептерін тергеп-тексеру актісі, осы Қағидалардың 1-тармағының 4) тармақшасында көрсетілген адамдар санаты үшін "төтенше жағдайлардың туындауына әкеп соққан аварияларды, зілзалаларды, апаттарды тергеп-тексеру қағидаларын бекіту туралы" Қазақстан Республикасы Ішкі істер министрінің 2015 жылғы 23 қаңтардағы № 46 Бұйрығымен (Қазақстан Республикасының нормативтік құқықтық актілерін мемлекеттік тіркеу тізілімінде № 10325 болып тіркелген) бекітілген төтенше жағдайлардың туындауына әкеп соққан адамдардың саны туралы мәліметтер қамтылуға тиіс.

 Осы Қағидалардың 1-тармағының 5) тармақшасында көрсетілген адамдардың санатын отбасының материалдық-тұрмыстық жағдайын тексеру қорытындысының негізінде білім беру ұйымының алқалы органы айқындайды.

 Өтініш берушінің (отбасының) материалдық жағдайын тексеру өтініш берушінің, ал ол болмаған жағдайда – отбасының кәмелетке толған әрекетке қабілетті мүшелерінің бірінің қатысуымен жүргізіледі.

 Тексеру қорытындысына алқалы органның өкілдері, жауапты адам қол қояды және танысу үшін өтініш берушіге, ал ол болмаған жағдайда – осы Қағидаларға 3-қосымшаға сәйкес нысан бойынша тексеру жүргізілген отбасының кәмелетке толған әрекетке қабілетті мүшесіне ұсынылады.

 Өтініш берушінің, ал ол болмаған жағдайда – отбасының кәмелетке толған әрекетке қабілетті мүшелерінің бірінің тексеру жүргізуден бас тартуы алқалы органның өкілдері қол қоятын қорытындыда тіркеледі.

 Алқалы органның отырыстары осы Қағидаларға 4-қосымшаға сәйкес нысан бойынша хаттамамен ресімделеді, оған алқалы органның қатысып отырған өкілдері, жауапты адам қол қояды және білім беру ұйымының бірінші басшысының шешімімен бекітіледі.

 Қаржылық және материалдық көмек тағайындалмайды:

 1) көрінеу жалған ақпарат және (немесе) дәйексіз құжаттар ұсынған адамдарға (отбасыларға) тағайындалмайды;

 2) алқалы органның материалдық жағдайын зерттеп-қарау нәтижелері бойынша дайындалған қорытындысына сәйкес қаржылық және материалдық көмек көрсетуді қажет етпейтін адамдарға (отбасыларға) тағайындалмайды.

 5. Осы Қағидалардың 1-тармағында көрсетілген тұлғалар санаттарына жатқызылған білім алушылар мен тәрбиеленушілердің білім алуы кезеңінде қаржылық және материалдық көмек алу құқығы осы Қағидалардың 1-тармағының 4) тармақшасында көрсетілген білім алушылар мен тәрбиеленушілерді қоспағанда, білім беру ұйымына құжаттарды ұсыну арқылы оқу жылына бір рет расталады.

 Білім алушылар мен тәрбиеленушілерге материалдық көмек көрсетуді білім беру ұйымдары, оның ішінде Қазақстан Республикасының Ұлттық Кәсіпкерлер палатасы ұсынған өнім берушілер қатарынан материалдық көмек алушылардың көрсетілетін қызметтерді берушілерді өз бетінше таңдауын көздейтін электрондық жеткізгіштерді және бағдарламалық, техникалық құралдарды пайдалана отырып жүзеге асырады.

 6. Білім алушылар мен тәрбиеленушілерге қаржылай және материалдық көмек көрсетуге бөлінетін қаражаттың мақсатты жұмсалуын білім беру ұйымдарының бірінші басшылары қамтамасыз етеді.

 7. Білім алушылар мен тәрбиеленушілерге қаржылық және материалдық көмек көрсетуге бөлінетін қаражаттың түсімдері мен пайдаланылуын есепке алуды білім беру саласындағы уәкілетті органның немесе білім беру ұйымының қаржы қызметі жүзеге асырады.

 Білім беру ұйымдары 30 қыркүйекке, 30 желтоқсанға, 30 наурызға және 30 мамырға дейінгі мерзімде жергілікті атқарушы органға жүргізілген жұмыс қорытындылары бойынша есептілікті еркін нысанда ұсынады.

|  |  |
| --- | --- |
|  | Қағидаларға 1-қосымшақалыптастыру, бағыттарықаражатты жұмсау және есепке алу,көрсетуге бөлінетінқаржылық және материалдықкөмек жәнетәрбиеленушілерінебілім беру ұйымдарыныңқұқығы бар отбасылардыңалу мемлекеттікатаулы әлеуметтік көмек, асондай-ақ отбасыларданмемлекеттік атаулыәлеуметтік көмек көрсету, олардыңтабысы төменвеличины прожиточноготөмен және жетім балаларға,анасының қамқорынсыз қалған балаларғаата-анасының қамқорлығынсыз,отбасында тұратын балаларғаталап ететін отбасыларданнәтижесінде жедел жәрдемТөтенше жағдайлар және өзге десанаттағы білім алушылар ментәрбиеленушілер |
|  | Пішіні |

 **Қаржылық және материалдық көмек алуға өтініштерді тіркеу журналы**